ડો હેમંત લેઉઆ શહેરની સરકારી હોસ્પિટલના સર્જરી વિભાગમાં ઉચ્ચ હોદ્દા પર છે જ્યારે તેમના પત્ની ડો સુરભી ગુજરાત વિધ્યાપીઠમાં મેડિકલ ઓફિસર છે. ડો હેમંતને નાનપણથી જ ટ્રેકિંગનો શોખ હતો અને પોતાના શાળા જીવન દરમિયાન એક-બે નાના કેમ્પમાં પણ ભાગ લીધો હતો પરંતુ તેમને માઉન્ટેનિયરીંગનો ખરો શોખ તો એમ.એસ. સર્જન થયા બાદ જ લાગ્યો. આ શોખ પૂરો કરવા તેમણે બેઝિકથી લઈ એડવાન્સ માઉન્ટેનિયરીંગના સ્ટેટથી લઈ નેશનલ લેવલના પાંચ કોર્સ કર્યા અને પાંચેય A ગ્રેડ સાથે પૂર્ણ કર્યાં. તેમના પત્ની ડો સુરભી પણ ટ્રેઈનિંગ પામેલા માઉન્ટેનિયર છે. પોતાની તબીબી પ્રેક્ટિસની સાથે બન્ને પતિ-પત્ની હજારો ફૂટની ઉંચાઈ પણ સર કરતાં થયાં.